Raġel ta’ 57 sena minn Ħal Qormi kien ikkundannat xahar ħabs sospiżi għal sentejn wara li nstab ħati li xehed falz f’kawża ċivili meta qal li kien qed isuq karozza involuta f’ħabta meta fil-fatt is-sewwieq kien ibnu. Il-każ seħħ fit-18 ta’ Novembru 2010 meta fi Triq Aldo Moro fil-Marsa seħħet ħabta li fiha kienu involuti tliet vetturi. Joseph Zammit tressaq il-qorti akkużat li xehed falz u li sar recediv wara li kiser diversi sentenzi tal-Qorti.